पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल की इमरजेंसी में सोमवार शाम 4 घंटे तक कोरोना पॉजिटिव मरीज स्ट्रेचर पर पड़ा रहा। उसका ऑक्सीजन लेवल लगातार डाउन होता जा रहा था। सिटी स्कोर 14 था। मरीज बार-बार यह कहता रहा कि उसे ऑक्सीजन लेने में परेशानी हो रही है। उसके हाथ में पॉजिटिव होने की रिपोर्ट भी थी। लेकिन वहां पर उसे डॉक्टर ने 4 घंटे तक संभाला नहीं।
बाद में रात करीब 9 बजे इमरजेंसी के डॉक्टर ने कोरोना संक्रमित मरीज को लेकर आए रामअवतार प्रजापति को यह कहा कि वह कोरोना वार्ड में जाकर देख ले कि कोई बेड खाली है क्या। अगर बेड खाली हुआ तो भर्ती कर लेंगे। मगर बेड खाली नहीं मिलने पर वह उसे उसी हालत में वापस घर ले गया। अब मरीज का भगवान ही सहारा है।
कहीं भी भर्ती करने को कह दिया है
मैंने इमरजेंसी में डॉ. विनीत को उस मरीज को कहीं भी भर्ती करने को कह दिया। कोरोना वार्ड में एक भी बेड खाली नहीं है। -डाॅ. आरडी मीणा, कोविड प्रभारी, जिला हॉस्पिटल, दौसा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn